Държавен вестник, бр. 90, 2010 г., стр. 25

БРОЙ  90	
Д Ъ Р Ж А В Е Н  В Е С Т Н И К 	
СТР.  25  
d) организира или ръководи други да из­
вършат престъпление, посочено в член 2, член 
2bis, или подточки а) или b) на този член; или
е) способства за извършването на едно или 
повече престъпления, посочени в член 2, член 
2bis или подточки а) или b) на този член, от 
група лица, които действат с обща цел, умиш­
лено и било:
(i) с цел подпомагане на престъпна дейност 
или престъпно предназначение на групата, ко­
гато тази дейност или предназначение включват 
извършването на престъпление, посочено в 
член 2 или член 2bis; или
(ii) съзнавайки намерението на групата 
да извърши престъпление, посочено в член 2 
или член 2bis.“
Член 5
1. Член 3, алинея 1 от Протокола от 1988 г. 
се заменя със следния текст:
„1. Всяка държава-страна взема всички необ­
ходими мерки за установяване на юрисдикцията 
си по отношение на посочените в членове 2, 
2bis и 2ter престъпления, когато са извършени:
(а) срещу или на борда на неподвижна 
платформа, разположена върху континенталния 
шелф на тази държава; или
(b) от гражданин на тази държава.“
2. Член 3, алинея 3 от Протокола от 1988 г. 
се заменя със следния текст:
„3. Всяка държава-страна, установила юрис­
дикцията, посочена в алинея 2, уведомява за 
това Генералния секретар. Ако споменатата 
държава-страна впоследствие отмени тази 
юрисдикция, тя уведомява Генералния секретар.“
3. Член 3, алинея 4 от Протокола от 1988 г. 
се заменя със следния текст:
„4. Всяка държава-страна взема необходи­
мите мерки за установяване на юрисдикция по 
отношение на посочените в членове 2, 2bis и 
2ter престъпления в случаите, когато предпо­
лагаемият извършител на престъплението се 
намира на нейна територия и когато тя не го 
екстрадира в някоя от държавите-страни, уста­
новили юрисдикцията си съгласно алинеи 1 и 2.“
Член 6
Тълкуване и приложение
1. Между страните по този протокол той и 
Протоколът от 1988 г. се разглеждат и тълкуват 
като един-единствен документ.
2. Разпоредбите на членове от 1 до 4 на Про­
токола от 1988 г., изменени от този протокол, 
заедно с разпоредбите на членове от 8 до 13 
на този протокол представляват и се наричат 
Протокол за преследване на незаконните дейст­
вия, насочени срещу сигурността на неподвижни 
платформи, разположени върху континенталния 
шелф (2005 SUA Fixed Platforms Protocol).
Член 7
Следният текст се добавя като член 4bis на 
протокола:
„Заключителни разпоредби на Протоко­
ла за преследване на незаконните действия, 
насочени срещу сигурността на неподвижни 
платформи, разположени върху континенталния 
шелф, 2005 г.
Заключителните разпоредби на Протокола за 
преследване на незаконните действия, насочени 
срещу сигурността на неподвижни платформи, 
разположени върху континенталния шелф, 
2005 г., са разпоредбите на члeнове от  8 до 13 
на Протокола от 2005 г. за  преследване на не­
законните действия, насочени срещу сигурността 
на неподвижни платформи, разположени върху 
континенталния шелф. Под държавите – страни 
по този протокол, би следвало да се разбира 
държавите – страни по Протокола от 2005 г.“
Заключителни разпоредби
Член 8
Подписване, ратификация, приемане, утвър­
ждаване и присъединяване
1. Протоколът е открит за подписване в 
седалището на Организацията от 14 февруари 
2006 до 13 февруари 2007 г., след което остава 
открит за присъединяване.
2. Държавите могат да изразят съгласието 
си за обвързване с протокола чрез:
(а) подписване без резерва за ратифициране, 
приемане или утвърждаване; или
(b) подписване при условие на ратифицира­
не, приемане или утвърждаване, последвано от 
ратифициране, приемане или утвърждаване; или
(с) присъединяване.
3. Ратифицирането, приемането, утвържда­
ването или присъединяването се извършват 
чрез депозиране на документ при Генералния 
секретар.
4. Само държава, подписала Протокола от 
1988 г. без резерва за ратифициране, приемане 
или утвърждаване или ратифицирала, приела 
или утвърдила Протокола от 1988 г. или при­
съединила се към него, може да стане страна 
по този протокол.
Член 9
Влизане в сила
1. Протоколът влиза в сила деветдесет дни 
след датата, на която три  държави са го под­
писали без резерва за ратифициране, приемане 
или утвърждаване или са депозирали при Ге­
нералния секретар ратификационен документ, 
документ за приемане, утвърждаване или 
присъединяване. Този протокол няма да влезе 
в сила преди влизането в сила на Протокола 
от 2005 г. на Конвенцията за преследване на 
незаконните действия, насочени срещу сигур­
ността на морското корабоплаване.